FC U Craiova 1948 a retrogradat în Liga 2, iar Adrian Mititelu a renunțat la mai mulți fotbaliști la sfârșitul sezonului. Juan Bauza este sub contract cu gruparea din Bănie, iar Marcel Pușcaș a anunțat ce se întâmplă cu mijlocașul argentinian și care este planul patronului.
Formația lui Adrian Mititelu a retrogradat în Liga 2 cu un lot de vedete, iar suporterii se așteaptă și la alte plecări în perioada următoare. William Baeten și Juan Bauza încă nu și-au rupt contractele cu FC U Craiova 1948, însă viitorul lor în Bănie este incert.
Dănuț Lupu i-a ironizat pe Marcel Pușcaș la FANATIK SUPERLIGA și l-a întrebat despre viitorul lui Juan Bauza la FC U Craiova 1948 în stilul său caracteristic: „Cel mai bun străin din România ce face?”.
Marcel Pușcaș spune că Adrian Mititelu o să decidă în viitorul apropiat ce se va întâmpla cu cel mai bun străin din România: „Te referi la Bauza? O să decidă patronul dacă vrea să îl țină în Liga 2 sau probabil că o să caute să îl vândă”.
Juan Bauza ar fi cel mai bine plătit fotbalist din Liga 2, dacă va rămâne la FC U Craiova 1948. Horia Ivanovici a dezvăluit ce salariu are argentinianul: „Dacă îl ține pe Bauza va fi cel mai mare contract în Liga 2 al lui Bauza. Bauza va fi jucător care va juca în Liga 2 cu 16.000 de euro pe lună”.
Marcel Pușcaș susține că Juan Bauza nu va rămâne la FC U Craiova 1948 după retrogradarea în Liga 2. Mijlocașul argentinian are o cotă de un milion de euro, iar un eventual transfer ar putea să fie o adevărată lovitură pentru Adrian Mititelu.
Oficialul de la FC U Craiova 1948 și-a lămurit și propriu viitor la FC U Craiova în direct la FANATIK SUPERLIGA. Emisiunea este live de la ora 10:30, doar pe site-ul FANATIK.RO, în fiecare zi de luni, marți și vineri.
„100% o să plece, chiar dacă mai are contract. Nu am vorbit încă, dar normal ar fi să încerce să îl valorifice. Până pe 16 rămân și eu la Craiova, sincer să fiu m-am mai gândit să plec, însă alteori nu. Relația cu Adrian nu ține doar de fotbal, suntem și prieteni.
Am fost și în Liga 3, am fost și când nu se vorbea la televizor de FC U Craiova. Să vedem ce o să decidă patronul pe 16. Precis o să fie niște restructurări pentru că nu poți să ții tot la nivelul bugetului actual. Dacă decide că pot să îl ajut, de ce să nu rămân”, a spus directorul executiv.